सेरेना विलियम्स ने यहां अपनी बड़ी बहन वीनस के खिलाफ 30वें मुकाबले को एकतरफा बनाकर यूएस ओपन टेनिस टूर्नामेंट के चौथे दौर में प्रवेश किया। सेरेना ने 6-1, 6-2 से जीत दर्ज करने के बाद कहा कि उन्होंने वापसी करने के बाद अपना सर्वश्रेष्ठ मैच खेला। पिछले साल एक सितंबर को अपनी बेटी ओलंपिया को जन्म देने के बाद सेरेना ने इस साल प्रतिस्पर्धी टेनिस में वापसी की थी। उन्होंने कहा, ‘‘मैंने वापसी के बाद अब तक का अपना सर्वश्रेष्ठ प्रदर्शन किया। मुझे लगता है कि मैंने उसके खिलाफ अब तक का अपना सबसे बेहतर मैच खेला।’’ सेरेना अब काइया कानेपी से भिड़ेगी।